पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड अंतर्गत नंदनामा ग्राम में कोविड-19 से संक्रमित एक 58 वर्षीय व्यक्ति की बुधवार की रात्रि 2:30 बजे हृदय गति रुक जाने से मौत हो गई। जानकारी के अनुसार मृतक का कोविड-19 की जांच मंगलवार को पीएचसी में हुई थी जिसमें पॉजिटिव मिले थे। चिकित्सा प्रभारी डॉ. कंचन ने कहा कि मृतक को होम क्वॉरेंटाइन में रहने की सलाह दी गई थी। कोरोना संक्रमित व्यक्ति नंदनामा गांव में घर पर रह रहा था। बुधवार रात अचानक मौत हो गई। नंदनामा के ग्रामीण मुरारी शर्मा, रजनीश कुमार, मुखिया प्रतिनिधि अभय कुमार सिंह, जिला लोजपा अध्यक्ष अजय कुमार सिंह, सौरभ कुमार, पैक्स अध्यक्ष आनंद कुमार उर्फ गुड्डू सिंह आदि ने बताया कि मृतक का परिवार गरीबी रेखा से नीचे जीवन यापन करने वाला है। सरकार से आपदा प्रबंधन के तहत लाभ मिलना चाहिए। रामगढ़ चौक अंचलाधिकारी अमर कुमार शर्मा ने बताया कि आवेदन मिलने पर आपदा विभाग को भेजा जाएगा। पीड़ित परिवार को लाभ दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn